Revista a susținut politica lui Pierre Mendès-France cu privire la Indochina și a avut, în general, o orientare de centru-stânga. S-a opus războiului din Algeria și în special folosirii torturii. În martie 1958, ca urmare a publicării de către Jean-Paul Sartre a unei recenzii a cărții "La Question" a lui Henri Alleg, apariția revistei a fost oprită de către guvernul francez. Pentru a putea apărea pe piață, "L'Express" a trebuit să publice un număr nou fără articolul incriminat. François Mauriac a fost un colaborator regulat al rubricii "Bloc-Notes", dar a părăsit "L'Express" când Charles De Gaulle a revenit la putere.